โรงอบผลิตภัณฑ์จากภาชนะกาบหมากและกระจูด ผลงานจาก มทร.ศรีวิชัย  ช่วยรักษาสิ่งแวดล้อม อบได้ทุกฤดูกาล เพิ่มรายได้ให้ชุมชน
ปัจจุบันผลิตภัณฑ์จากภาชนะกาบหมากและกระจูด มีกำลังการผลิตที่ไม่เพียงพอต่อความต้องการ หรือปริมาณการสั่งซื้อ เนื่องด้วยเป็นภาชนะที่เป็นมิตรกับสิ่งแวดล้อม ซึ่งในการผลิตต้องให้ได้มาตรฐานตามที่กำหนด ได้แก่ ขนาด สี ปัญหาหลักคือ การควบคุมความชื้นของวัสดุทั้งก่อนและหลังผลิต ส่งผลให้เกิดความเสียหาย เกิดรา มีการแตก มีการงอเปลี่ยนรูป ไม่สามารถกำหนดมาตรฐานได้ดร.ประเสริฐ นนทกาญจน์  อาจารย์ประจำสาขาเทคโนโลยี คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช(ไสใหญ่) จึงได้ออกแบบและสร้างโรงอบผลิตภัณฑ์จากภาชนะกาบหมากและกระจูด ที่เหมาะสมกับการใช้งาน ใช้พลังงานทั้งหมดจากพลังงานแสงอาทิตย์ โดยรับความร้อนจากแสงแดดที่ได้ออกแบบให้สามารถรับแสงตลอดทั้งวันและใช้พัดลมดูดความชื้นออกโดยใช้พลังงานจากชุดโซล่าเซลล์ การตากจะใช้ในสองขั้นตอนคือ ตากไล่ความชื้นวัตถุดิบและขั้นตอนการไล่ความชื้นผลิตภัณฑ์ที่ทำเสร็จแล้ว ขนาดของการอบจะเพียงพอกับความต้องการสามารถตากได้ครั้งละ 24 ตารางเมตร นอกจากนี้ ยังสามารถดัดแปลงใช้กับการอบแห้งสินค้าทางการเกษตรอื่นๆ ได้อีกด้วยโรงอบผลิตภัณฑ์จากภาชนะกาบหมากและกระจูด ได้ส่งมอบไปยังวิสาหกิจชุมชนพรุควนเคร็ง อำเภอชะอวด จังหวัดนครศรีธรรมราช เพื่อใช้ในการเพิ่มคุณภาพผลผลิต  ซึ่งทางกลุ่มวิสาหกิจชุมชนพรุควนเคร็ง เป็นกลุ่มที่ผลิตและจำหน่ายผลิตภัณฑ์จากกาบหมากและกระจูดที่ผลิตทุกกระบวนการโดยกลุ่มชาวบ้านที่มีชื่อเสียง โดยผลิตภัณฑ์จะมีลักษณะเป็นภาชนะจากกาบหมากอัดขึ้นรูปที่หลากหลายรูปแบบตามความต้องการของตลาด ได้แก่ จาน กล่อง ถ้วยและหลอด ทดแทนการใช้ภาชนะจากโฟมและพลาสติก เป็นการช่วยรักษาสิ่งแวดล้อมได้อย่างดีเยี่ยมหากสนใจสามารถติดต่อสอบถามรายละเอียด หรือชมโรงอบผลิตภัณฑ์จากภาชนะกาบหมากและกระจูด ได้ที่ ดร.ประเสริฐ  นนทกาญจน์ คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช (ไสใหญ่) เบอร์โทรศัพท์ 084-6821161 นอกจากนี้ ยังสามารถติดต่อสั่งซื้อผลิตภัณฑ์ได้ที่ คุณปิยมาศ นะแก้ว ประธานกลุ่มวิสาหกิจชุมชนพรุควนเคร็ง อำเภอชะอวด จังหวัดนครศรีธรรมราช เบอร์โทรศัพท์ 089-8970192